ས་ན་ངནུ་འགྲོར་མི་ལྟུང་བར་འདོད་པ་ལ་སོགས་པ་ཡིན་ལ།ལས་བདག་གི་བྱ་བ་མཁྱེན་པ།
སྟོབས་ཀྱིས་ནི་རང་གིས་དགི་མི་དགེའི་ལས་བྱས་པ་དེ་རང་གིས་མྱོང་བར་འགྱུར་བས་དེ་ལ་དབང་ཕྱུག་ལ་སོགས་བྲེས་བསྐྱབ་པར་མི་ནུས་པར་བསྟན་པས་དེ་འཇོམས་སོ།།།འཇིག་རྟེན་པའི་བསམ་གཏན་ཐོབ་པ་ཙམ་གྱིས་གྲོལ་བར་སྟོན་པ་ནི་དག་པ་ལ་བསླུ་བའི་
བདུད་ཡིན་ལ་བསམ་གཏན་དང་རྣམ་པར་ཐར་པ་དང་ཏིང་ངེ་འཛིན་དང་སྙོམས་པར་འཇུག་པ་མཁྱེན་པའི་སྟོབས་ཀྱིས་འཇིག་རྟེན་པའི་བསམ་གཏན་གྱིས་ཉོན་མོངས་པའི་ས་བོན་རྩབ་ནས་སྤོང་མི་ནུས་པར་བསྟན་པས་དེ་འཇོམས་སོ།།ཐེག་ཆེན་གྱི་རིགས་ཅན
ཐེག་ཆེན་སྤངས་ནས་ཐེག་དམན་ལ་སྦྱོར་བ་ནི་ཐེག་པ་ཆེན་པོསྔ་ངེས་པར་འབྱུང་བ་ལ་རབ་ཏུ་བཀྲུ་བའི་བདུད་ཡིན་ལ།དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་ལ་སོགས་པ་བདུན་གྱིས་ནི་དེ་འཇོམས་ཏེ།དབང་པོ་མཆོག་དང་མཆོག་མ་ཡིན་པ
མཁྱེན་པའི་སྟོབས་ཀྱི་ས་དང་པ་ལ་སྩོགས་པ་ཆུང་ངུ་དང་འབྲིང་དང་ཆེན་པོ་མཁྱེན་ཏེ་ཆེན་པོ་ལ་འགོད་པ་དང་།མོས་པའི་བྱེ་བྲག་རྩྭ་ཚོགས་མཁྱེན་པས་མོས་པའི་བྱེ་བྲག་སྣ་ཚོགས་མཁྱེན་ནས་ཐེག་ཆེན་གྱི་མོས་པ་ལ་འགོད་པ་དང་།།ཁམས་སྣ་ཚོགས
མཁྱེན་པས་སེམས་ཅན་གྱི་རིགས་ཀྱི་བྱེ་བྲག་ཤོས་ནས་རིགས་རང་འཚམ་པའི་ལམ་ལ་འགོད་པ་དང་།ཐམས་ཅད་དུ་འགྲོ་བའི་ལམ་མཁྱེན་པས་ཀུན་ནས་ཉོན་མོངས་པ་དང་རྣམ་པར་བྱང་བའི་ལམ་གྱི་བྱེ་བྲག་ཐམས་ཅད་ཤེས་ནས་ཐེག་ཆེན་གྱི་ལམ་ལ་འགོད
པ་དང་།སྔོན་གྱི་གནས་རྗེས་སུ་དྲན་པས་གདུལ་བྱ་རྣམས་ཀྱི་སྔོན་གྱི་ཚེ་རབས་རྣམས་མཁྱེན་པ་དང་།སྐྱེ་འཕོ་དང་འཆི་བ་མཁྱེན་པས་མ་འོངས་པ་ན་གང་དུ་སྐྱེ་བ་མཁྱེན་པ་དང་།ཟག་པ་ཟད་པ་མཁྱེན་པའི་སྟོབས་ཀྱིས་མྱ་ངན་ལས་འདས་པའི་བྱེ

ཕྱག་རྣམས་མཁྱེན་པས་བདུན་པོ་དེའི་སྒོ་ནས་ཐེག་ཆེན་གྱི་རིགས་ཅན་རྣམས་ཐེག་ཆེན་གྱི་ལམ་ཉིད་ལ་འགོད་པའི་ཕྱིར་རོ།།མི་འཇིགས་པ་བཞི་ནི་རང་དོན་དུང་ནི་སངས་རྒྱས་སོ་ཞེས་ཕྱེ་ཤེས་དང་།རམ་ཟག་པ།
ཐམས་ཅད་སྤངས་སོ་ཞེས་རྟོགས་པ་དང་སྤངས་པ་གཉིས་ཞལ་གྱིས་པ་ཞེས་པ་དང་།གཞན་དོན་དུ་ཐེག་པ་གསུམ་གྱི་ལམ་གྱིས་འཁོར་བ་ལས་ངེས་པར་འབྱུང་ངོ་ཞེས་པ་དང་།ཉོན་མོངས་པ་རྣམས་ཀྱིས་ཐར་པའི་གེགས་བྱེད་དོ་ཞེས་སྟོན་ཅིང་
ཞལ་གྱིས་བཞེས་པར་མཛད་པ་ལ་འཇིག་རྟེན་ན་ལྷ་འམ་བདུད་དམ་ཚངས་པ་བྲམ་བྲམ་ཟེའམ་ལྷ་དང་མི་དང་ལྷ་མ་ཡིན་དུ་བཅས་པའི་འཇིག་རྟེན་གྱིས་སངས་རྒྱས་མ་ཡིན་ནོ་ཞེས་བྱ་བ་ནས།ཉོན་མོངས་པས་ཐར་པའི་གེགས་མི་བྱེད་དོ་ཅེས་པའི་བར་དུ་ཆོས་
དང་མཐུན་པར་རྒོལ་བའི་རྒྱུ་ཡང་དག་པར་རྗེས་སུ་མ་མཐོང་ནས་བདེ་བ་དང་མི་འཇིགས་པ་དང་།བག་ཚ་བ་མེད་པ་རྣམས་ཐོབ་ནས་ཁྱུ་མཆོག་གི་གནས་རླབས་པོ་ཆེ་ཞལ་གྱིས་འཆེ་ཞིང་འཁོར་གྱི་ནང་དུ་སེང་གེའི་སྒྲ་སྒྲོགས་ལ་ཚངས་པའི་འཁོར་ལོ་རབ་ཏུ
བསྐོར་བས་ན་མུ་སྟེགས་གཞན་གྱིས་མི་རྫི་བའོ།།ཡུམ་འབར་བ་ལས།རབ་འབྱོར་དེ་བཞིན་གཤེགས་པའི་མི་འཇིགས་པ་བཞི་གང་ཞེ་ན།བདག་གིས་ཡང་དག་པར་རྫོགས་པར་སངས་རྒྱས་སོ་ཞེས་དམ་བཅས་ན་འདི་ལ་ཆོས་འདི་རྣམས་མངོན།
པར་སངས་མ་རྒྱས་སོ་ཞེས་བྱ་བར་བདག་ལ།དགེ་སྦྱོང་ངམ།བྲམ་ཟེའམ།སྒྲའམ།བདུད་དམ།ཚངས་པའམ།སྐྱེ་རྒུའི་ཚོགས་གཞན་ཡང་རུང་སྟེ་འཇིག་རྟེན་ནུ་ཆོས་དང་མཐུན་པར་རྒོལ་བར་འགྱུར་རོ་ཞེས་བྱ་བའི་རྒྱུ་ཡང་དག་པར་རྗེས་སྨྲ
མི་མཐོང་ཏེ།རྒྱུ་ཡང་དག་པར་རྗེས་སུ་མ་མཐོང་བས་བདེ་བ་ཐོབ་པ་དང་།བག་ཚ་བ་མེད་པ་ཐོབ་པ་དང་།མི་འཇིགས་པ་ཐོབ་པ་རྣམ་པར་སྤྱོད་དེ་ཁྱུ་མཆོག་རླབས་པ་ཆེའི་གནས་སུ་དམ་འཆའོ།།འཁོར་གྱི་ནང་དུ་སེང་གེའི་སྦ་བཟློག་གོ།།

ཚངས་པའི་འཁོར་ལོ་འཇིག་རྟེན་ན་དགེ་སྦྱོང་ངམ་བྲམ་ཟེ་འམ།ཝུ་འམ།བདུད་དམ།ཚངས་པའམ།གཞན་སུས་ཀྱང་རུང་སྟེ་ཆོས་དང་ལྡན་པ་བསྐོར་བར་མི་ནུས་པ་བདག་གིས་རབ་ཏུ་བསྐོར་བར་བྱའོ་ཞེས་པ་ལ་སོགས་པ་གསུངས་སོ།།བསྲུང་།
བ་མེད་པ་གསུམ་ནི་སྐུ་གསུང་ཐུགས་ཀྱི་སྤྱོད་པ་གསུམ་པོ་གཞན་གྱིས་ཞེས་ན་མ་དད་པར་འགྱུར་དུ་དོགས་ནས་བསྲུང་བ་སྟེ་བཅབ་དགོས་པ་མེད་པས་འཁོར་གྱི་ནང་དུ་བག་བརྒྱད་སྟེ་གསུང་བའོ།།ཡུམ་བར་བ་ལས།རབ་འབྱོར་དེ་བཞིན་གཤེགས་པའི
བསྲུང་བ་མེད་པ་གསུམ་གང་ཞེ་ན།དེ་བཞིན་གཤེགས་པ་ནི་སྐུའི་སྤྱོད་པ་ཡོངས་སུ་དག་པ་དང་ལྡན་པ་སྟེ།དེ་བཞིན་གཤེགས་པ་ལ་སྐུའི་སྤྱོད་པ་ཡོངས་སུ་མ་དག་པ་མི་མངའ་བས་ལ་ལས་ཤེས་སུ་འོང་ཞེས་གང་ཡང་བཅབ་པར་དགོངས་པ་དེ་བཞིན་གཤེགས
པ་ལ་མི་མངའ་སྟེ།འདི་ནི་བསྲུང་བ་མེད་པ་དང་བའོ་ཞེས་པ་ལ་སོགས་པ་གསུངས་སོ།།དྲན་པ་ཉེ་བར་བཞག་པ་གསུམ་ནི་བསྙེལ་བ་མི་མངའ་བ་ཉིད་ཀྱིས་རྟག་ཏུ་གདུལ་བྱ་འདི་དག་གིས་ཆོས་འདི་བསྒྲུབས་ན་ལེགས་སྙམ་དུ་དགོངས་པ་ཉེ་བར་གནས
པས་ཆོས་སྟོན་པ་ན་འཁོར་ཐམས་ཅད་གུས་པར་ཉན་པ་དང་།རྣ་བླགས་པ་དང་།ཡིད་བཏུད་པ་དང་།ཀུན་ཞེས་པའི་བསམ་པ་ཉེ་བར་འཇོག་པ་དང་།ཆོས་ཀྱི་རྗེས་སུ་མཐུན་པའི་ཆོས་སྒྲུབ་པར་འདོད་པ་ལ་རྗེས་སུ་ཆགས་པའི་ཀུན་ནས་ཉེན
མོངས་པ་དང་།འཁོར་ཐམས་ཅད་དེ་ལས་བཟློག་པ་ལ་ཁོང་ཁྲོ་བཞི་ཀུན་ནས་ཉོན་མོངས་པ་དང་།འཁོར་འདྲེས་མ་ལ་གཉི་གར་མི་འགྱུར་བས་ཀུན་ནས་ཉོན་མོངས་པ་གཉིས་པོ་དེ་སྤངས་པའོ།།ཡུམ་བར་བ་ལས།དེ་ལ་དེ་བཞིན་གཤེགས
པའི་དགོངས་པ་ཉེ་བར་བཞག་པ་གསུམ་གང་ཞེ་ན།དེ་བཞིན་གཤེགས་པ་ཆོས་སྟོན་པའི་ཚེ་ལ་ལ་རྣ་བ་བཏུད་དེ་རིམ་གྲོར་བཀའ་ཉན་པའི་སེམས་ཉེ་བར་གཞོག་པ་དང་།ཆོས་དང་གཉེར་བའི་ཆོས་ལ་ནན་ཏན་དུ་བྱེད་ན་ཡང་དེས་དེ་བཞིན་གཤེགས

པ་དགྱེས་པར་མི་འགྱུར།ཡིད་བདེ་བར་མི་འགྱུར།ཐུགས་ཡང་ཡེང་པོར་མི་འགྱུར་ཏེ་འདི་ནི་དགོངས་པ་ཉེ་བར་བཞག་པ་དང་པོའོ་ཞེས་པ་ལ་སོགས་པ་གསུངས་སོ།།དེ་གཉིས་ཀྱི་ལས་ནི་འཁོར་བྱེད་པའོ།།ཐག།།
ཆགས་ཡང་དག་པར་བཅོམ་པ་ནི་ཀུན་མཁྱེན་ཁྱོད་ལ་གྲོང་ལ་སོགས་པར་རྒྱུ་བ་དང་།ནང་དུ་ཏིང་ངེ་འཛིན་ལ་གནས་པ་ཀུན་ལ་ཡང་།རྟག་པར་ཀུན་མཁྱེན་མ་ཡིན་པའི་སྤྱོད་པ་འཁྲུལ་པ་མི་མངའ་བ་སྟེ།དེས་ན་ཐམས་ཅད་མཁྱེན་པ་ཞེས་པའི་མཚན
དང་མཐུན་པར་སྤྱོད་ལམ་ཐམས་ཅད་ཡང་དག་པར་དོན་དང་ལྡན་ནོ།།ཉན་ཐོས་དགྲ་བཅོམ་པ་རྣམས་ནི་ཉོན་མོངས་པ་ཟད་ཀྱང་བག་ཆགས་ཡང་དག་པར་མ་བཅོམ་པས་རེས་འགའ་གླང་པོ་ཆེ་འཁྲུལ་པ་དང་ལྷན་ཅིག་ཏུ་ཐུག་པ་ལ་སོགས་པ་ཐམས་ཅད
མཁྱེན་པ་མ་ཡིན་པའི་སྤྱོད་པ་མངའོ།།བསྙེལ་བ་མི་མངའ་བ་ནི་སེམས་ཅན་ཀུན་གྱི་བྱ་བ་ལ་ཁྱོད་ནི་དུས་ལས་མི་འདའ་སྟེ།གདུལ་བྱ་དུས་ལ་བབ་ན་བཏང་སྙོམས་སུ་མི་འཇོག་པའོ།།དེའི་ལས་ནི་མཛད་པ་ཐམས་ཅད་རྟག་ཏུ་དོན་མངའ
བ་འབའ་ཞིག་མཛད་པའོ།།ཐུགས་རྗེ་ཆེན་པོ་ནི་འཇིག་རྟེན་ཀུན་ལ་ཉིན་ལན་གསུམ་མཚན་ལན་གསུམ་སྟེ་ལན་ཟུག་ཏུ་ནོ་སུ་ནི་ཉམས་སུ་ནི་འཕེལ་ཞེས་སོ་སོར་གཟིགས་པ་ནི་ལས་སོ།།ལས་དེ་དང་ལྡན་པའི་བཅོམ་ལྡན་འདས་ཐུགས
རྗེ་རྗེ་ཆེན་པོ་དང་ལྡན་པའི་སྒོ་ནས་སེམས་ཅན་ཐམས་ཅད་ལ་ཕན་པར་དགོངས་ཞེས་པའོ།།སངས་རྒྱས་གྱི་ཆོམ་མ་འདྲེས་པ་བཅོ་བརྒྱད་ལ་སྤྱོད་པས་བསྡུས་པ་ནི།སྐུ་ལ་འཁྲུལ་པ་དང་།གསུང་ལ་ཅ་ཅོ་དང་།ཐུགས་ལ་བསྙེལ་བ
དང་།ཐུགས་མཉམ་པར་མ་བཞག་པ་དང་།འཁོར་འདས་ཐ་དད་པའི་འདུ་ཤེས་དང་།སོ་སོར་མ་བརྟགས་པའི་བཏང་སྙོམས་མི་མངའ་བ་སྟེ་དྲུག་པོ།རྟོགས་པས་བསྡུས་པ་ནི་འདུན་པ་དང་།བརྩོན་འགྲུས་དང་།དྲན་པ་དང་།ཏིང

ངེ་འཛིན་དང་།ཤེས་རབ་རྣམ་པར་གྲོལ་བ་ལ་ཉམས་པ་མི་མངའ་བ་དྲུག་གོ།།དུས་གསུམ་ལ་ཡེ་ཤེས་མ་ཆགས་མ་ཐོགས་པའི་ཡེ་ཤེས་ཀྱིས་བརྫུས་པ་གསུམ་དང་།སྐུ་དང་གསུང་དང་ཐུགས་ཀྱི་འཕྲིན་ལས་ཐམས་ཅད་ཡེ་ཤེས་སྔོན་དུ་འགྲོ་ཞིང་ཡེ་ཤེས་ཀྱི
རྗེས་སུ་འཐང་བ་ཞེས་བྱ་བ་འཕྲིན་ལས་ཀྱིས་བསྡུས་པ་གསུམ་སྟེ་བཅོ་བརྒྱད་དང་ལྡན་པས་ཉན་ཐོས་དང་རང་སངས་རྒྱས་ཀུན་གྱི་བླ་མར་གྱུར་པའོ།།རྣམ་པ་ཐམས་ཅད་མཁྱེན་པ་ཉིད་ནི་ངོ་བོ་ཉིད་དང་ལོངས་སྤྱོད་རྫོགས་པ་དང་སྤྲུལ་པའི་སྐུ་སྟེ་གསུམ་པོའི་དང་པོས་ཟབ
མོ་དང་།ཕྱི་མ་གཉིས་ཀྱིས་རྒྱ་ཆེན་པོ་མངོན་པར་བྱང་ཆུབ་པ་བརྒྱས་དྲིང་ཞེས་བྱ་ཐམས་ཅད་མཁྱེན་པས་ཐམས་ཅད་དུ་སེམས་ཅན་རྣམས་ཀྱི་ཐེ་ཚོམ་དག་གཅོད་པའོ།།པར་ཕྱིན་དྲུག་རྫོགས་པའི་སྒོ་ནས་བསྟོད་པ་ནི་ལོངས་སྤྱོད་ལ་ཀུན་དུ་འཛིན་པ་མེད་ཅིང་ཉེས་པའི
དྲི་མ་ཕྲ་མོ་ཡང་མེད་ལ་འཇིག་རྟེན་གྱི་ཆོས་དང་སྡུག་བསྔལ་དག་གིས་སེམས་རྙོག་པ་མེད་ཅིང་།རྟོགས་པ་ཆུང་ངུ་དང་ངན་ངོན་ཙམ་ལ་མི་གནས་པ་དང་།རྣམ་པར་གཡེང་བས་མི་གཡོ་ཞིང་ཆོས་རྣམས་ཐམས་ཅད་ལ་རྣམ་པར་རྟོག་པའི་སྤྲོས་པ་མེད་པ་སྟེ་ཕ་རོལ་དུ
ཕྱིན་པ་དྲུག་ཡོངས་སུ་རྫོགས་པའི་སངས་རྒྱས་བཅོམ་ལྡན་འདས་དེ་ལ་ཕྱག་འཚལ་ལོ་ཞེས་པའོ།།ངོ་བོ་ཉིད་ལ་དོན་དྲུག་ལས་ངོ་བོའི་དོན་ནི་དམ་པའི་དོན་ངོ་བོ་ཉིད་ཀྱི་སུ་དག་པ་གཉིས་ལྡན་གྲུབ་པ་ནི་སངས་རྒྱས་ཀྱི་ངོ་བོ་ཉིད་དོ།།རྒྱུའི་དོན་ནི་དེ་ཡང་རྒྱ་ཀྱང
ཆུབ་སེམས་དཔའི་ས་ཀུན་ལས་ངེས་པར་འབྱུང་ངོ་།།འབྲས་བུའི་དོན་ནི་སེམས་ཅན་ཀུན་གྱི་མཆོག་ཏུ་གྱུར་པའོ།།ལས་ཀྱི་དོན་ནི་སེམས་ཅན་ཐམས་ཅད་སྨིན་པ་དང་རྣམ་པར་གྲོལ་བར་མཛད་པའོ།།ལྡན་པའི་དོན་ནི་ཡོན་ཏན་ཕུང་པོ་ལྷག་མེད
དུ་ཡང་མི་ཟད་ཅིང་མཉམ་མེད་དེ་ཉན་རང་ལ་སོགས་པ་རྣམས་ལས་ཆེས་ལྷག་པ་དང་ལྡན་ནོ།།འཇུག་པའི་དོན་ནི་འཇིག་རྟེན་གྱི་ཁམས་སྣ་ཚོགས་སུ་གང་ལ་གང་འདུལ་དུ་སྣང་བ་སྲུལ་པའི་སྐུ་དང་།ས་བཅུའི་བྱང་ཆུབ་སེམས་དཔའི་འཁོར་གྱི་དཀྱིལ་

འཁོར་དུ་མཚན་དཔེས་བརྒྱན་པར་སྣང་བ་ལོངས་སྤྱོད་རྫོགས་པའི་སྐུ་དང་།སྐུ་དང་མི་རྣམས་ཀྱིས་རྣམ་པ་ཀུན་དུ་མི་མཐོང་ཞིང་སངས་རྒྱས་རྣམས་ཀྱི་སོ་སོ་རང་གིས་རིག་པའི་ཡེ་ཤེས་ཀྱི་ཡུལ་དུ་གྱུར་པ་ནི་ཆོས་ཀྱི་སྐུའོ།།མཐར
ཐུག་གི་ལེའུ་བཤད་ཟིན་ཏོ།།།དེ་ལྟར་གཞུང་འདིས་ཐེག་ཆེན་གྱི་རིགས་དང་ལྡན་པའི་གང་ཟག་གིས།བྱང་ཆུབ་ཏུ་སེམས་བསྐྱེད་དེ་བྱང་ཆུབ་སེམས་དཔའི་སྤྱོད་པ་ལ་བསླབས་ནས་བླ་ན་མེད་པའི་བྱང་ཆུབ་ཐོབ་པར་འགྱུར་རོ་ཞེས
བསྟན་ཏེ།།བསྟནྡ་བཅོས་འདི་འཛིན་པ་ལ་སོགས་པ་བྱས་ན་ཐེག་ཆེན་གྱི་མདོ་སྡེ་ཐམས་ཅད་བཟུང་བ་ལ་སོགས་པའི་བསོད་ནམས་ཐོབ་པར་འགྱུར་ཏེ།འདི་དང་བྱང་ཆུབ་སེམས་དཔའི་ས་བརྗོད་བྱའི་གྲངས་དང་གོ་རིམ་ལ་སོགས་པ་མཐུན་ལ།བྱངས
ལས་ལྷ་དང་མིའི་འཇིག་རྟེན་གྱི་ནང་ནས།སྐྱར་གྱུར་པའམ།མིར་གྱུར་པའམ།དགེ་སྦྱོང་ངམ།བྲམ་ཟེ་ལ་ལས་བྱང་ཆུབ་སེམས་དཔའི་ས་འདི་ལ་བརྟན་པོར་མོས་པ་བསྐྱེད་ནས།འདི་ཉན་པའམ།འཛིན་པ་འམ།སྒོམ་པའི་རྣམ
པར་སྦྱོར་བར་བྱེད་དམ།གཞན་དག་ལ་རྒྱ་ཆེར་སྟོན་པར་བྱེད་དམ།ཐ་ན་ཡི་གེར་འདྲིར་བཅུག་སྟེ་འཆད་པ་དང་།མཆོད་པ་དང་།བཀུར་བ་སྟི་ཡང་བྱེད་པ་དེ་ལ་ནི་མདོར་བ་ན་བྱང་ཆུབ་སེམས་དཔའི་སྡེ་སྣོད་དུ་གཏོགས་པའི་མདོ་སྡེ་ཉན་པ་ལ
སོགས་པའི་ལས་ཀྱི་བསོད་ནམས་ཀྱི་ཕུང་པོ་བཅོམ་ལྡན་འདས་ཀྱིས་གསུངས་ཤིང་གསལ་བར་མཛད་དེ་བཀྲོལ་ཞིང་བརྟགས་ནས་བསྟན་པ་ཇི་སྙེད་པ་དེ་སྙེད་ཀྱི་བསོད་ནམས་ཀྱི་ཕུང་པོར་འབྱུད་པར་རེ་བར་བྱའོ།།དེ་ཅིའི་ཕྱིར་ན་འདི་ལྟར
བྱང་ཆུབ་སེམས་དཔའི་ས་འདི་ནི་བྱང་ཆུབ་སེམས་དཔའི་སྡེ་སྣོད་བསྟན་པ་དང་བཤད་པའི་སྒོ་རྣམས་བསྡུས་ཤིང་བཤད་པའི་ཕྱིར་ཏེ་ཞེས་གསུངས་པབསོད་ནམས་ཆེན་པོ་ཐོབ་པར་འདོད་པས་དམ་པའི་ཆོས་འདི་ལ་བརྩོན་པར་བྱའོ།།

གསུང་རབ་ཆུ་གཏེར་དབུས་ན་ལེགས་འོངས་པའི།།ཐབས་ཤེས་རིན་ཆེན་རིན་ཐུང་མེད་པ་རྣམས།།དྲི་མེད་ཚིག་གི་སྲུད་བུས་ལེགས་སྤེལ་བའི།།ལེགས་བཤད་རིན་ཆེན་ཕྲེང་བ་ཁོ་བོས་པ་སྡེབས།།འདི་ལ་འགུལ་དང་མ།།
འབྲེལ་ལ་སོགས་པའི།།ཉེས་པ་མཆིས་ན་མཁས་རྣམས་བཟོད་པར་མཛོད།།དེ་ལས་བྱུང་བའི་དགེ་བས་འགྲོ་ཀུན་གྱིས།།ཀུན་མཁྱེན་གོ་འཕང་མྱུར་དུ་ཐོབ་པར་ཤོག།ཐོག་མཐའ་བར་དུ་དགེ་བ་དམ་པའི་ཆོས།།
ཚིག་འབྲུ་བཟང་པོའི་འདབ་མ་སྟོང་ལྡན་ཞིང་།།དོན་བཟང་གེ་སར་སྙིང་པོ་མཆོག་དང་ལྡན།།ཚངས་སྤྱོད་བཞི་ཡི་འབྲས་བུས་ལེགས་བལྟམས་པའི།།ཐེག་ཆེན་གསུང་རབ་པད་ཚལ་མ་མཐོང་ཞིང་།།ལེགས་པར
བཤད་པའི་སྦྲང་རྩོམ་མྱངས་ན།།དད་ལྡན་སངས་རྒྱས་བསྟན་ལ་བཞུགས་པ་ཡི།།བློ་གས་ལ་རྣམས་ཀྱི་བློ་མིག་དགོས་པ་ཅི།།རྒྱལ་སྲས་ཐུ་བོའི་གསུང་རབ་པད་མོའི་ཚུལ།།ཀུན་མཁྱེན་གཉིས་པའི་གསུང་གི་ཚ་ཟེར་གྱིས།
ལེགས་པར་ཕྱེ་ལས་ཐེག་ཆེན་སྦྲང་རྩིའི་བཅུད།།མྱངས་པ་དེ་དག་ཤིན་ཏུ་སྐལ་བ་བཟང་།།སླན་ཆད་དང་ལྡན་བུང་བའི་ཚོགས་རྣམས་ཀྱིས།།ཐེག་ཆེན་དམ་ཆོས་སྦྲང་རྩིའི་བཅུད་འཐུངས་ནས།།བློ་དང་བརྩེ་བའི་འདབ་གཉིས་རབ་བསྐྱོད
ཅིང་།།ཕར་ཕྱིན་དྲུག་གི་དར་དིར་སྒྲ་སྒྲོགས་ཤོག།བདེ་ལེགས་བསྟན་པའི་པད་ཚལ་རྒྱུས་པ་དང་།།འགྲོ་བའི་ཕན་པ་དེའི་ལོ་ཏོག་སྨིན་པ་དང་།།གང་གི་མཁྱེན་བརྩེའི་ཟེར་ལ་རག་ལུས་པ་དེ།།རྒྱལ་སྲས་རྣམས་ཀྱི་འཕྲིན་ལས་རྒྱས
པར་ཤོག།བློ་དང་ཐོས་པའི་ཆ་ཤེས་རབ་རྫོགས་ཤིང་།།ཚུལ་ཁྲིམས་འཆལ་པའི་སྤྲིན་གྱིས་མ་བསྒྲིབས་ལ།།བསྡུ་བཞིའི་འོད་དཀར་ཕྱོགས་བཅུར་རབ་འགྱེད་པའི།།བཤེས་གཉེན་དེ་དག་སུ་ཚེ་རིང་གྱུར་ཅིང་།།འདུ་འཛི་མི་གཙང

བ་ལྟར་རྒྱང་བསྲིངས་ནས།།རང་གཞན་དོན་དུ་རྟག་ཏུ་བསམ་གཏན་ལ།།རབ་ཏུ་བརྩོན་པར་འདོད་པའི་སྐྱེ་བོ་རྣམས།།ཕྱི་དང་ནང་གི་དབེན་པ་ཐོབ་པར་ཤོག།མདོར་ན་བདེ་བར་བཤེགས་པའི་བསྟན་པ་དང་།།སྐྱེ་རྒུ
རྣམས་ཀྱི་འགྲོ་བ་དགེ་བ་དང་།།སྨན་དང་ལོ་ཐོག་རྩི་ཤིང་ལ་སོགས་རྣམས།།ཕན་ཚུན་འགྲན་པ་བཞིན་དུ་འཕེལ་གྱུར་ཅིག།བདག་ཀྱང་སྲིད་པའི་བདེ་ལ་མ་ཆགས་ཤིང་།།རང་ཉིད་ཞི་བ་དོན་དུ་མི་གཉེར་བ།།ཚུལ་ནས་ཐོས་བསམ་སྐོམ་ལ་རབ
སྦྱོར་ཞིང་།།གཅིག་ཏུ་གཞན་གྱི་དོན་ལ་བརྩོན་པར་ཤོག།ཐེག་པ་ཆེན་པོ་མདོ་སྡེའི་རྒྱན་གྱི་འགྲེལ་པ་རིན་པོ་ཆེའི་ཕྲེང་བ་ཞེས་བྱ་བ།ཆོས་སྨྲ་བ་ཐོགས་མེད་ཀྱིས་དཔལ་ཨེའི་གཙུག་ལག་ཁང་དུ་སྦྱར་པ་རྫོགས་སོ།།།།ཕྱོགས
ཐམས་ཅད་དུ་འགྲོ་བའི་དོན་བྱེད་པར་གྱུར་ཅིག།།ཚེ་རབས་ཐམས་ཅད་དུ་དམ་པའི་ཆོས་རྟོགས་པ་ཐོབ་པར་གྱུར་ཅིག།དེ་ཐོབ་ནས་ཀྱང་སྐྱོབ་དང་དུབ་པ་མེད་པར་གཞན་ལ་ཆོས་སྟོན་པར་གྱུར་ཅིག།བསྟན་པ་དེ་ཡང་ལུས་དང
སྲོག་ལ་མི་བལྟ་བར་ཆོས་བསྲུང་ཞིང་ཡོངས་སུ་འཛིན་པར་གྱུར་ཅིག།འདི་བྲི་དགེ་བས་བདག་སོགས་འགྲོ་བ་ཀུན།།སྒྲིབ་གཉིས་བྱང་ཞིང་ཚོགས་གཉིས་ཡོངས་རྫོགས་ནས།།མྱུར་དུ་ཐ་མེད་བྱང་ཆུབ་ཐོབ་བྱས་ནས།
མི་ཕ་མ་ཆོས་རྗེ་ཞབས་དྲུང་སྐྱེ་བར་ཤོག།།བཀྲ་ཤིས་དཔལ་འབར་འཛམ་གླིང་བརྒྱན་འགྲུབ་ཤོག།།ཨོཾ་ཡེ་དྷརྨ་ཧེ་ཏུ་པྲ་བྷ་ལཱ་ཧེ་ཏུནྟེ་ཥཱནྟ་ཐཱ་ག་ཏོ་ཧྱབྱ་བ་དཏ།ཏེ་ཥཱཉྩ་ཡོ་ནི་རོ་དྷ་ཨེ་ཝཾ་བཱ་དཱི་མ་ཧཱ་ཤྲ་མ་ཎཿཡེ་སྭཱ་ཧཱ།དགེའོ།།